Manfred Schmidt

Manfred SCHMIDT (naskiĝinta la 15-a de aprilo 1913 en Bad Harzburg, mortinta la 28-a de julio 1999 en Münsing) estis germana komiksa desegnisto kaj humurplena vojaĝrakonstisto.

 Vivo 
Schmidt pasigis sian junulajn jarojn en Bremen. Kiam li estis 14-jaraĝa siaj karikaturoj ekaperis en la gazetoj Bremer Nachrichten kaj Weser-Zeitung. Post la abiturienta ekzameno li decidis labori en la filmindustrio, kion li baldaŭ seniluziiĝinte konsideris kiel nesufiĉan. Li studis ĉe la Altlernejo por Artoj de Bremen kaj laboris poste por la eldonejo Ullstein. Kiel karikaturisto li baldaŭ famiĝis. Je la komenco de la Dua mondmilito li desegnadis por la entrepreno Deutsche Zeichenfilm GmbH, kiu estis kontrolata kaj dorlotata fare de la Goebbels-ministerio.

En 1942 li eksoldatis kaj laboris kiel militara kartografo. Li estis membro de propagandokompanio de Waffen-SS respektive de Wehrmacht. Je la fino de la milito li desegnis denove karikaturojn, tiam por la armea gazeto Panzer voran kaj por flugfolioj, per kio la moralo de en Eŭropo alteriĝintaj usonaj taĉmentoj estu subfosata kaj sapeata.

 Post la milito 
Post 1945 li laboris ĉe la pacifisma porjunulara gazeto Pinguin, kiu eldonitis ĉe la eldonejo Rowohlt kaj estis sub la zorgado de Erich Kästner.

Post kiam li konatiĝis kun la Superman-komiksoj kaj taksis ilin primitivaj, li decidis fari parodiajn komiksojn. Nick Knatterton, detektivaj historioj desegnitaj, faritis ekde 1950 por la revuo Quick. Laŭ informo de la desegnisto mem la modelo por la detektivo estis la aktoro Hans Albers, kiam li ludis la rolon de Sherlock Holmes. La komiksa serio pri aminda detektivo de ironia naiveco furoregis kaj poste ankaŭ filmitis.

Politike li estis maldekstra, nomis sin nobla komunisto kaj agnoskis GDR-on kiel legitiman kontraŭmodelon al FRGIm Gespräch: Annette Riedhammer, die Tochter des Cartoonisten Manfred Schmidt, FAZ 6-a de aprilo 2013, p.40.. Schmidt estis en la 1960-aj jaroj ankaŭ kritikisto de komiksoj kaj verkis plurajn librojn pri tiu temo. Li ankoraŭ faris aliajn komiksajn seriojn kaj trukfilmojn kun ironia tendenco por la germana televido. Krome li verkis radiodramojn, dezajnis reklamaĵojn kaj skribis plurajn librojn kun vojaĝrakontoj.

 Premioj 
 1973: Plej bona pipfumisto de la jaro.

 Verkoj 
 Wir beginnen das Wunschkonzert für die Wehrmacht, Nibelungen-Verlag 1940 (libra ornamaĵo kaj bindaĵo de Manfred Schmidt)
 Bilderbuch für Überlebende. Mit einer Vorrede von Werner Finck, 1947
 Epizodoj de la serio "Nick Knatterton"

 Vojaĝrakontoj 
 Hab Sonne im Koffer. Stalling, Oldenburg 1961
 ... und begibt sich weiter fort. Stalling, Oldenburg 1962
 12 mal hin und zurück. Stalling, Oldenburg 1963
 Zwischen Dur und Müll. Stalling, Oldenburg 1964
 Weiteres Heiteres. Stalling, Oldenburg 1965
 Der Reiselustwecker. Stalling, Oldenburg 1967
 Alles Gute von Manfred Schmidt. Stalling, Oldenburg 1970
 Manfred Schmidts Reise-ABC. Stalling, Oldenburg 1969

 Kolektoj 
 Mit Frau Meier in die Wüste, 1967
 Frau Meier reist weiter, 1968
 Auf Kreuzfahrt mit Frau Meier, 1991
 Das Beste von Manfred Schmidt, 1968
 Mit spitzer Feder durch die Welt, 1978
 Das schnellste Hotel der Welt (Verschmidtste Geschichten), 1983
 Heitere Geschichten, 1984
 Nick Knatterton: Alle aufregenden Abenteuer des berühmten Meisterdetektivs, 2007
 Reisereportagen, 2013

 Ekspozicioj 
 13-a de januaro – 21-a de aprilo 2013: Nick Knatterton und andere Abenteuer – Manfred Schmidt zum 100.Geburtstag, en la Deutsches Museum für Karikatur und Zeichenkunst en Hannover.

 Subnotoj 

 Eksteraj ligiloj 
 Pri la granda Schmidt-ekspozicio en Hannover.
 Artikolo en la Osnabrücker Zeitung la tagon de la 100-a naskiĝtaga datreveno. 
 Bildoj pri Schmidt kaj liaj verkoj.

Kategorio:Bildliteraturo
Kategorio:Germanaj karikaturistoj
Kategorio:Germanaj desegnistoj
Kategorio:Germanaj verkistoj